Document ID: 32004R0710

Kommissionens forordning (EF) nr. 710/2004
af 16. april 2004
om undtagelse fra forordning (EF) nr. 780/2003 for så vidt angår et delkontingent for frosset kød af hornkvæg henhørende under KN-kode 0202 og for varer henhørende under KN-kode 0206 29 91
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), særlig artikel 32, stk. 1, første afsnit, og
ud fra følgende betragtninger:
(1) I Kommissionens forordning (EF) nr. 780/2003(2) er der fastsat bestemmelser om åbning og forvaltning af et delkontingent II på 34450 tons frosset kød af hornkvæg med løbenummer 09.4003 i perioden 1. juli 2003 til 30. juni 2004 opdelt i to halvårsperioder.
(2) For at give erhvervsdrivende i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet mulighed for at udnytte delkontingent II allerede fra 1. maj 2004 blev de mængder, der står til rådighed i kontingentperioden 1. januar til 30. juni 2004, delt i to dele på et pro rata temporis-grundlag ved Kommissionens forordning (EF) nr. 2341/2003(3). I henhold til nævnte forordning kan der indgives licensansøgninger i perioderne fra 5. til 8. januar 2004 og fra 3. til 7. maj 2004.
(3) Perioden svarende til anden delmængde varer kun to måneder. De mængder, der er til rådighed i denne periode, er desuden relativt små. Med henblik på optimal anvendelse af importlicenserne for kødprodukter henhørende under delkontingent II i denne periode bør der gøres en undtagelse fra artikel 14, stk. 7, første afsnit, i forordning (EF) nr. 780/2003 ved uden kvantitative begrænsninger at give alle importlicensindehavere mulighed for at lade kød, som tidligere har været oplagret under EF-toldoplagsordningen, toldbehandle med henblik på fri omsætning.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Som undtagelse fra artikel 14, stk. 7, første afsnit, i forordning (EF) nr. 780/2003 må indehavere af importlicenser udstedt efter 1. maj 2004 i henhold til forordning (EF) nr. 2341/2003 uden kvantitative begrænsninger lade kød, der tidligere har været oplagret under EF-toldoplagsordningen, overgå til fri omsætning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. maj 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. april 2004.

Labels: 3
17